Volvo Cars มุ่งมั่นในการตรวจสอบย้อนกลับอย่างเต็มที่ เพื่อให้มั่นใจว่าลูกค้าของเราจะสามารถขับรถยนต์ไฟฟ้า Volvo ได้ โดยรู้ว่าวัตถุดิบสำหรับแบตเตอรี่นั้นได้รับการจัดหามาอย่างมีความรับผิดชอบ การนำเทคโนโลยีบล็อกเชน (Blockchain) เข้ามาใช้ ช่วยเพิ่มความสามารถในการตรวจสอบย้อนกลับ ภายในห่วงโซ่อุปทานโคบอลต์ของเราเป็นอย่างมาก บล็อกเชนร่วมกับการตรวจสอบแหล่งผลิตแร่ การติดตามด้วย GPS การสแกนเข้าและออก การตรวจสอบผู้ให้บริการโลจิสติกส์ การจดจำใบหน้า การตรวจสอบ ID และการติดตามเวลา ทั้งหมดนี้ล้วนช่วยในการตรวจสอบย้อนกลับของวัตถุดิบจากเหมืองไปยังโรงงานผลิตรถยนต์
Volvo Cars ทำงานอย่างใกล้ชิดกับซัพพลายเออร์ เพื่อเพิ่มความยั่งยืนของผลิตภัณฑ์และบริการของเรา รวมถึงการจัดการห่วงโซ่อุปทานด้วยความรับผิดชอบ และการใช้ทรัพยากรอย่างมีประสิทธิภาพ เรามุ่งมั่นในการจัดหาแร่ธาตุและโลหะอย่างมีความรับผิดชอบ และสนับสนุนอย่างเต็มที่ตามคำแนะนำของ OECD ในการจัดการห่วงโซ่อุปทานของเหมืองแร่อย่างมีความรับผิดชอบ สำหรับพื้นที่ซึ่งมีผลกระทบจากความขัดแย้ง และมีความเสี่ยงสูง ในแง่นี้ เราจึงกำหนดให้ซัพพลายเออร์แบตเตอรี่ของเราสนับสนุนความมุ่งมั่นของเรา ในการสร้างความโปร่งใสอย่างเต็มที่ในห่วงโซ่อุปทานโคบอลต์ของเรา และดำเนินการตรวจสอบย้อนกลับได้อย่างสมบูรณ์
ผลการดำเนินงานด้านความยั่งยืน เป็นสิ่งสำคัญในการประเมินและคัดเลือกซัพพลายเออร์ของเรา เราตรวจสอบประสิทธิภาพของซัพพลายเออร์ที่มีอยู่ และติดตามการตรวจสอบโดยองค์กรผู้ให้การรับรองภายนอก นอกจากนี้เรายังวางข้อกำหนดสำหรับซัพพลายเออร์แบตเตอรี่ของเรา เพื่อลดการปล่อยคาร์บอนในระหว่างกระบวนการผลิต รวมถึงการใช้พลังงานหมุนเวียนอีกด้วย ซัพพลายเออร์ทั้งหมดของเราต้องยอมรับจรรยาบรรณในการดำเนินธุรกิจสำหรับพันธมิตรทางธุรกิจของ Volvo Cars ซึ่งรวมถึงการปฏิบัติตามสิทธิมนุษยชนและสิทธิแรงงานด้วย